২০২০ দিল্লিতে তাবলিগ জামাত করোনাভাইরাস হটস্পট

২০২০ সালের মার্চ মাসের গোড়ার দিকে দিল্লির নিজামউদ্দিন মারকাজ মসজিদে তাবলিগ জামাতের একটি ধর্মীয় জমায়েত হয়েছিল, এটি একটি করোনা ভাইরাস  ব্যাপক সংক্রমণের ঘটনা ছিল যেখানে ৪০০০ এর বেশি নিশ্চিত ঘটনা রয়েছে  এবং এই ঘটনার সাথে যুক্ত অন্তত ২৭ জনের মারা যাওয়ার খবর পাওয়া গেছে।  সম্ভবত ৯০০০ এরও বেশি ধর্মপ্রাণ মানুষ এই মণ্ডলীতে উপস্থিত ছিলেন, যাদের বেশিরভাগই ভারতের বিভিন্ন রাজ্যের  এবং ৪০ টি অন্য দেশের ৯৬০ জন বিদেশী উপস্থিত ছিলেন।  ১৮ এপ্রিল, ভারতের ২৩ টি রাজ্য ও কেন্দ্রশাসিত অঞ্চলগুলিতে কোভিড-১৯-এর ৪,২৯১ টি নিশ্চিত ঘটনাকে কেন্দ্রীয় স্বাস্থ্য মন্ত্রণালয় এই ঘটনার সাথে যুক্ত করেছে, যা ভারতের সমস্ত নিশ্চিত ঘটনার এক তৃতীয়াংশ।  সারাদেশে তাবলিগী জামায়াতের অংশগ্রহণকারী এবং তাদের যোগাযোগ সহ প্রায় ৪০,০০০ লোককে বিচ্ছিন্ন করা হয়েছে।

১৩ মার্চ দিল্লী সরকার প্রকাশ্য সমাবেশে নিষেধাজ্ঞা সত্ত্বেও তাবলিগী জামায়াতকে জমায়েত করার জন্য মুসলিম সম্প্রদায় থেকে ব্যাপক সমালোচনা হয়েছিল।  কেন্দ্রীয় সংখ্যালঘু বিষয়ক মন্ত্রী মুখতার আব্বাস নকভী জনগণকে এক গোষ্ঠীর ভুলে, পুরো মুসলিম সম্প্রদায়কে দোষী না করার আহ্বান জানিয়েছেন।

ঘটনাবলী 
নিজামউদ্দিন মারকাজের ক্যালেন্ডারে মার্চ মাসে দিল্লিতে নির্ধারিত তিনটি অনুষ্ঠান দেখানো হয়েছে: ৮-১০ মার্চ, আলমি মাশওয়ারা (আন্তর্জাতিক নির্বাহী কমিটির সভা  ),  ১৫-১৭ মার্চঅন্ধ্র প্রদেশ জোট (অন্ধ্র প্রদেশের সমাবেশে)  এবং  ২২-২৪ মার্চ তামিলনাড়ু জোট।   মার্চ মাসে কোনও ইজতেমা অনুষ্ঠিত হওয়ার কোনও ইঙ্গিত পাওয়া যায়নি।  মার্কাজ  ভবনে অনুষ্ঠিত হবার পক্ষে ইজতেমা  একটি খুব বড়  জনসমাবেশ হতে পারে।  

মাশোয়ারা সম্ভবত ভারতের বিভিন্ন রাজ্য এবং এশিয়া ও ইউরোপের বিভিন্ন দেশ থেকে ১৫০০ জনকে আকৃষ্ট করেছিল।  অন্ধ্র প্রদেশের সমাবেশে অন্ধ্র প্রদেশ, তেলেঙ্গানা এবং পার্শ্ববর্তী রাজ্যগুলি থেকেও অনুরূপ সংখ্যা্য  জনসমাগম হয়ে থাকতে পারে। এগুলি ছাড়াও, মার্কাজ ভারতে ধর্মপ্রচারের উদ্দেশ্যে আসা বিদেশ থেকে আগত নিয়মিত দর্শনার্থীদের সমাগম হয় যারা পরে ভারতের বিভিন্ন স্থানে চলে যায়। তাদের যাত্রা শুরু এবং শেষের দিকে কয়েক দিন মারকাজে থাকাটা খুব প্রচলিত বিষয়।

প্রধানমন্ত্রীর নরেন্দ্র মোদীর নির্দেশে ভারত জুড়ে ২২ মার্চ  জনতা কার্ফু পালন করা হয়েছিল, ততক্ষন মারকাজে তৎপরতা দৃশ্যত  অবহেলিত ছিল। জনতা কার্ফুর পরেই দিল্লিতে একটি লকডাউন কার্যকর হয়েছিল। গোষ্ঠীটি বলেছিল যে পরের দিনগুলিতে তারা, কিছু অসুবিধা নিয়ে, প্রায় ১,৫০০ জনকে সরিয়ে নিতে সক্ষম হয়েছিল।   ২৪  মার্চ, যখন সারাদেশে একটি লকডাউন কার্যকর হয়, মারকাজ হজরত নিজামউদ্দিন থানার এসএইচওর (যা মার্কাজের নিকটবর্তী প্রতিবেশী) ভবনটি বন্ধের জন্য অনুরোধ করে একটি নোটিশ পান। পরের দিন একটি চিকিতসা দল সহ একজন তহসিলদার মারকাজ পরিদর্শন করেন এবং দর্শনার্থীদের অনেককে পরীক্ষা করা হয়। ২৬ মার্চ, দলটিকে জেলা ম্যাজিস্ট্রেটের সাথে বৈঠকের জন্য ডাকা হয়েছিল। ২৭  মার্চ থেকে দর্শনার্থীদের ছোট ছোট দলকে চিকিতসা পরীক্ষার জন্য আনা হয়েছিল। ২৯ মার্চ, মারকাজ লাজপত নগরের সহকারী পুলিশ কমিশনারের নোটিশের জবাব দিয়ে বলেছিল যে এটি সমস্ত আদেশ মেনে চলেছে এবং নতুন কোনও দর্শনার্থীকে প্রাঙ্গণে প্রবেশ করতে দেয়নি।  

৩০ মার্চ, কর্তৃপক্ষ ভবনটি খালি করে প্রায় ২৩০০ মানুষকে হাসপাতাল ওয়ার্ড এবং কোয়ারান্টিনে প্রেরণ করে।  মারকাজের  প্রধান, মৌলানা মোহাম্মদ সাদ কান্দালভিকে ভবনে পাওয়া যায়নি। পরে তিনি পুলিশের জিজ্ঞাসাবাদে জবাব দিয়েছিলেন যে তিনি অজানা স্থানে স্ব-বিচ্ছিন্ন হয়ে রয়েছেন।

সরকারের প্রতিক্রিয়া 
দিল্লি  একটি কেন্দ্রশাসিত অঞ্চল, যার ফলস্বরূপ এটির একটি পৃথক সরকার রয়েছে। বেশিরভাগ সরকারি কাজগুলি দিল্লি সরকারের নিয়ন্ত্রণে থাকে, কিন্তু আইন শৃঙ্খলা লেফটেন্যান্ট গভর্নরের নিয়ন্ত্রণে থাকে। দিল্লি সরকারের কোনও শাখা নয়, সরাসরি কেন্দ্রীয় স্বরাষ্ট্র মন্ত্রণালয়ে রিপোর্ট করে দিল্লি পুলিশ। দিল্লি এবং কেন্দ্রে ক্ষমতায় থাকা দলগুলি প্রতিদ্বন্দ্বী, যেটি পারস্পরিক মতবিরোধ ও সমন্বয়ের অভাব সৃষ্টি হয়। 

এর অংশ হিসাবে, কেন্দ্রীয় সরকার ফেব্রুয়ারির শেষে থেকে মালয়েশিয়া, ইন্দোনেশিয়া এবং অন্যান্য এশীয় দেশ থেকে আগত যাত্রীদের তাপীয়  স্ক্রিনিংয়ের নির্দেশ দিয়েছে।  ৪ মার্চ থেকে, তাপীয় স্ক্রিনিংটির সুবিধা সমস্ত দেশ থেকে আগত যাত্রীদের জন্য প্রসারিত করা হয়েছিল।  তাবলিগী অনুষ্ঠানের বিদেশী উপস্থিত কেউই এই ব্যবস্থা গ্রহণের দ্বারা ধরা পড়েনি।  ১৩  মার্চ পর্যন্ত কেন্দ্রীয় সরকার জানিয়েছিল যে দেশে কোনও স্বাস্থ্য জরুরি অবস্থা নেই। এই তারিখ পর্যন্ত সমাবেশে কোনও নিষেধাজ্ঞাগুলি ছিল না।  আন্তর্জাতিক আগমনকারীদের জন্য হোম কোয়ারেন্টাইন ১৭ মার্চ পর্যন্ত বাধ্যতামূলক করা হয়নি।

১৩  মার্চ, দিল্লি সরকার ২০০ জন বা তার বেশি লোকের সাথে ক্রীড়া সমাবেশ, সম্মেলন এবং সেমিনার নিষিদ্ধ করার জন্য একটি আদেশ জারি করেছিল। এটি ভাল প্রচারিত হয়েছে বলে মনে হয় না।   ১৬ মার্চ, ৫০ জনেরও বেশি লোকের সমস্ত সমাবেশকে নিষিদ্ধ করে দ্বিতীয় আদেশ জারি করা হয়েছিল। সরকার জিম, ক্লাব এবং স্পা বন্ধ করার নির্দেশ দেয়।  তবে ২৪ মার্চ নাগাদ দিল্লি পুলিশ নিজামউদ্দিন মারকাজ বন্ধ করার চেষ্টা করেছিল। 

১৬ মার্চ, যেদিন দিল্লির আদেশ জারি করা হয়েছিল, একই দিনে নিজামুদ্দিনের আলমি মাশওয়ারা অনুষ্ঠানে অংশ নেওয়া দশ ইন্দোনেশিয়কে হায়দরাবাদে পৃথক করা হয়েছিল। অবশেষে দশ জন পুরুষের মধ্যে আটজন কোভিড-১৯ এর জন্য ইতিবাচক পরীক্ষিত হয়েছেন। স্বরাষ্ট্র মন্ত্রক ২১ মার্চ সমস্ত রাজ্য সরকারকে এই উন্নয়নের কথা জানিয়েছিল। ২১ মার্চ, জম্মু ও কাশ্মীরের কর্মকর্তারা কেন্দ্রীয় স্বাস্থ্য মন্ত্রকের নিয়ন্ত্রণ কক্ষে জানিয়েছিলেন যে নিজামউদ্দিন মারকাজে আসা ৬৫ বছর বয়সী রোগী কোভিড-১৯ এর জন্য ইতিবাচক পরীক্ষিত হয়েছিলেন। তারা বলেছে্ন যে তিনি নিশ্চয় মারকাজে ইন্দোনেশিয়ান বা থাই তাবলিগী সদস্যদের মাধ্যমে ভাইরাস সংক্রামিত হয়েছিলেন।স্বরাষ্ট্র মন্ত্রকের তথ্য অনুসারে, ১ জানুয়ারি থেকে ১,২১,০০ বিদেশি তাবলিগী কর্মকাণ্ডের জন্য ভারত সফর করেছিলেন এবং ইমিগ্রেশন ব্যুরো (বিওআই)  ৬ মার্চ থেকে সমস্ত আন্তর্জাতিক আগতদের বিবরণ রাজ্যগুলির সাথে ভাগ করে নেওয়া শুরু করেছিল, তবে স্বরাষ্ট্র মন্ত্রক চিঠি দেওয়ার আগে, বেশ কয়েকটি রাজ্য ইতোমধ্যে নয়াদিল্লিতে কেন্দ্রীয় স্বাস্থ্য মন্ত্রকের নিয়ন্ত্রণ কক্ষে মারকাজের সাথে সংযুক্ত ইতিবাচক ঘটনাগুলির বিষয়ে জানিয়েছিল। স্বাস্থ্য মন্ত্রকের কর্মকর্তারা বার্তাগুলির কোনও প্রতিক্রিয়া জানায়নি।

বিস্তার 

২৬ মার্চ মারা যাওয়া শ্রীনগরের ব্যক্তি  সুপার-স্প্রেডার হিসাবে চিহ্নিত হয়েছিল যখন তিনি দিল্লি থেকে উত্তরপ্রদেশ হয়ে শ্রীনগর সড়ক, রেল ও বিমানের পথে যাত্রা করছিলেন, তাই কর্মকর্তারা আশঙ্কা করেছিলেন যে তার শরীর থেকে হয়ত পথেই বেশ কয়েকটি লোকের শরীরে সংক্রমণ ছড়িয়ে গেছে।

বেশ কয়েকটি রাজ্যে এই ঘটনার সাথে সম্পর্কিত ঘটনাগুলি সনাক্ত হওয়ার পরে পরের দিনগুলিতে একটি গুচ্ছ থেকে সংক্রমণ বিস্তারের বিষয়টি স্পষ্ট হয়ে ওঠে। তেলঙ্গানায়, এই অনুষ্ঠানে অংশ নেওয়া পাঁচজন লোক ৩০ মার্চ মারা গিয়েছিলেন। অন্ধ্র প্রদেশ, তামিলনাড়ু, উত্তরপ্রদেশ এবং আন্দামান ও নিকোবর দ্বীপপুঞ্জের মতো কয়েক জায়গায় কয়েক ডজন মানুষ ইতিবাচক পরীক্ষিত হয়েছেন। রাজ্য সরকারগুলি উপস্থিত লোকদের অবস্থান শনাক্ত করতে অসুবিধায় পড়ে। .

৩ এপ্রিল অবধি, দেশের ১৪ টি রাজ্য ও কেন্দ্রশাসিত অঞ্চলগুলিতে ৯৫০ টিরও বেশি নিশ্চিত রোগীর শনাক্ত করা হয়েছে, এর মধ্যে ২ ও ৩ এপ্রিল (৬৬৪টি ঘটনার মধ্যে ৬৪৭ টি ) দেশের মোট ঘটনার ৯৭ শতাংশই রয়েছে।. তামিলনাড়ু সবচেয়ে বেশি ক্ষতিগ্রস্থ রাজ্য ছিল, কারণ ইতিবাচক পরীক্ষিত ৪১১ জনের মধ্যে ৩৬৪ জন অনুষ্ঠানে অংশ নিয়েছিল।.  দিল্লির ৩৮৬ টি ঘটনার ২৫৯ টি  এবং অন্ধ্রপ্রদেশের ১৬১ টির মধ্যে ১৪০ টি এই ঘটনার সাথে যুক্ত ছিল।  ২ এপ্রিল অবধি তেলেঙ্গানায় যে  নয়জনের মৃত্যুর খবর পাওয়া গেছে তারা মণ্ডলী থেকে ফিরে আসা লোকদের মধ্যে ছিল।.

অংশগ্রহণকারীর সন্ধান 
২ এপ্রিলের মধ্যে মহারাষ্ট্র, তেলেঙ্গানা এবং কর্ণাটক যথাক্রমে ১,৩২৫, ১,০৬৪ এবং ৮০০ জন অংশগ্রহণকারীকে খুঁজে পেয়েছিল।  তামিলনাড়ু রাজ্য থেকে আসা ১,৫০০ জন  অংশগ্রহণকারীদের মধ্যে ১,১০৩ জনকে চিহ্নিত করেছে এবং তাদেরকে পৃথক করেছে।  অন্ধ্র প্রদেশ এই রাজ্যের ১,০৮৫ জন লোকের মধ্যে প্রায় ৮০০ জনকে এই ধর্মসভায় অংশ নিয়েছে বলে জানা গেছে।  গুজরাত পুলিশ, রাজ্য থেকে এই অনুষ্ঠানে অংশ নেওয়া ৭২ জনের উপস্থিতি শনাক্ত করেছিল।  উত্তরপ্রদেশ ৫ এপ্রিলের মধ্যে ধর্মসভায় অংশ নেওয়া ১,২০৫ জনকে খুজে বার করে  এবং সঙ্গনিরোধের ব্যবস্থা করতে সক্ষম হয়েছিল। 

৪ এপ্রিল, খবরে প্রকাশ দিল্লি পুলিশ শহরে ৫০০ রও বেশি, বিদেশি প্রচারককে "১৬-১৭টি জায়গায় লুকিয়ে" থাকা স্থান থেকে খুজে পেয়েছিল।

পরিণতি এবং কর্ম 
কেন্দ্রীয় স্বরাষ্ট্র মন্ত্রক রাজ্য সরকারগুলিকে ধর্মসভার ৮২৪ জন বিদেশি উপস্থিতির সন্ধানের জন্য নির্দেশ দিয়েছিল এবং তাদের এই জাতীয় ব্যক্তিকে স্ক্রিন, কোয়ারানটাইন এবং ফেরত পাঠিয়ে দিতে বলেছিল। ২ এপ্রিল, স্বরাষ্ট্র মন্ত্রক এই অনুষ্ঠানে অংশ নেওয়া ৯৬০ জন বিদেশিকে চিহ্নিত করেছে এবং বিদেশী আইন, ১৯৪৬ এবং দুর্যোগ ব্যবস্থাপনা আইন, ২০০৫ লঙ্ঘনের জন্য ভিসা ব্ল্যাক লিস্ট করেছে এবং সংশ্লিষ্ট রাজ্য এবং কেন্দ্রশাসিত অঞ্চলগুলির ডিজিপিকে আইনী ব্যবস্থা নিতে বলেছে।
 

দিল্লি সরকার তাবলিগী জামাতের নিজামুদ্দিন দলটির প্রধান মুহম্মদ সাদ কান্ধলভির বিরুদ্ধে এফআইআর করার নির্দেশ দেয়। কান্ধলভি এবং এফআইআর-এর নাম প্রকাশিত, পাঁচ সহযোগী নিখোঁজ হওয়ার পরে, অপরাধ শাখা,  দিল্লি এবং উত্তরপ্রদেশের সম্ভাব্য আস্তানাগুলিতে অভিযান শুরু করে।

দিল্লি পুলিশ একটি ফাঁস হওয়া অডিও বার্তার তদন্ত শুরু করেছিল যাতে কান্ধলভী তাঁর অনুগামীদের "করোনাভাইরাস প্রাদুর্ভাব সম্পর্কিত সরকার / চিকিৎসা নির্দেশিকাগুলি মেনে চলতে না বলেছে।" তাকে এও বলতে শোনা গেল যে, "এই সময়টি এমন নয় যখন তোমারা নিজেদের প্রার্থনা ত্যাগ করবে বা লোকদের সাথে দেখা করবে না, শুধু কেবল ডাক্তাররা বলেছে বলে। আল্লাহ যখন এই রোগ দিয়েছেন তখন কোনও ডাক্তার বা ওষুধ আমাদের বাঁচাতে পারে না।" একদিন পরে, কান্ধলভী তার আত্মগোপনের স্থান থেকে ইউটিউবে একটি অডিও বার্তা প্রকাশ করে বলেছিলেন, " চিকিত্সকদের  পরামর্শমত আমি দিল্লিতে স্ব-সঙ্গনিরোধে আছি এবং  সমস্ত জামায়াতকে অনুরোধ  যারা যেখানে আছে,   তারা আইনের নির্দেশনা মেনে চলুন।"

খবরে বলা হয়েছে, দিল্লির একটি রেলওয়ে পরিষেবায় সঙ্গনিরোধ করা প্রায় ১৬০ জন অংশগ্রহনকারী "দুর্ব্যবহার" এবং তাদের যে ডাক্তার এবং স্বাস্থ্যসেবা কর্মীরা দেখাশুনা করছিলেন তাদের ওপর "থুথু" ফেলছিলেন।  বিচ্ছিন্নতা ওয়ার্ডের নিয়ম লঙ্ঘন করে তারা পরিষেবাটির চারপাশে ঘোরাঘুরি করছিল এবং পরিবেশিত খাবার নিয়েও আপত্তি উত্থাপন করেছে বলে অভিযোগ করা হয়েছে। গাজিয়াবাদে একটি প্রতিষ্ঠানে পৃথকীকরণের জন্য  উপস্থিত লোকেরা এই হাসপাতালে নগ্ন হয়ে ঘোরাফেরা করত এবং নার্সদের  অশ্লীল মন্তব্য করত এবং  অশ্লীল লক্ষণ প্রদর্শন করত।. উত্তরপ্রদেশের মুখ্যমন্ত্রী যোগী আদিত্যনাথ এই ব্যবহারের নিন্দা করেছেন এবং রোগীদের "মানবতার শত্রু" বলেছেন এবং তাদের বিরুদ্ধে জাতীয় সুরক্ষা আইন প্রয়োগ করতে আহবান জানিয়েছিলেন। বিহারে, তাবলিগী জামায়াতের উপস্থিতিদের তল্লাশি করতে যাওয়া পুলিশ কর্মকর্তাদের উপর পাথর ছোড়া হয়েছিল।

৬ এপ্রিল, সংবাদ সূত্রের খবর, কিছু টেলিভিশন অ্যাঙ্কর এবং সাংবাদিকদের "করোনাভাইরাস বিস্তারে তাবলিগী জামায়াতের ভূমিকা" আবরণ করার জন্য তাবলিগী জামায়াত সদস্যদের দ্বারা হুমকি দেওয়া হয়েছিল।

১৬  এপ্রিল, কান্ধলভীর সমাবেশে নরহত্যার অভিযোগ আনা হয়েছিল।] ২৩ এপ্রিল, মহারাষ্ট্রের থানেতে আত্মগোপন করা ২৪ তাবলিগী সদস্যদের অপরাধ শাখা কর্তৃক গ্রেপ্তার করা হয়েছিল যেখানে ২৪ জনের মধ্যে ২১ জন বাংলাদেশ ও মালয়েশিয়ার বিদেশী। ২৩ এপ্রিল দিল্লি পুলিশের অপরাধ শাখা উত্তরপ্রদেশের শামলিতে মাওলানা মুহাম্মদ সাদ কান্ধলভীর ফার্মহাউসে অভিযান চালায়।

ভিসা লঙ্ঘন 
পাটনা পুলিশ ১৭জন ধর্ম প্রচারককে গ্রেপ্তার করেছিল যারা ভারতে প্রবেশের জন্য ট্যুরিস্ট ভিসা ব্যবহার করে পরে ধর্ম প্রচারের কাজে লিপ্ত হয়েছিল।  

পর্যটন ভিসা নিয়ে ভারতে প্রবেশ করে ধর্ম প্রচারের কাজে অবৈধভাবে জড়িত থাকার কারণে ভিসা নিয়ম লঙ্ঘনের দায়ে স্বরাষ্ট্র মন্ত্রক প্রায় ৯৬০ জন বিদেশী তাবলিগী জামায়াতের সদস্যদের পর্যটন ভিসা ব্ল্যাক লিস্ট  ও বাতিল করেছে।

সংযুক্ত ঘটনাগুলি 
স্বাস্থ্য কর্তৃপক্ষের মতে, ২ এপ্রিল অবধি ভারতে ২০০০ টি ইতিবাচক ঘটনার মধ্যে প্রায় ৪০০ টি ক্ষেত্রে মহামারি সংক্রান্ত যোগসূত্রটি তাবলিগী জামাত গোষ্ঠীতে ধরা পড়ে।  ৩ এপ্রিলের মধ্যে ৬৪৭ টি ঘটনা প্রকাশিত হয়েছে যা এই গোষ্ঠীর সাথে সম্পর্কিত।  ৪ এপ্রিলের মধ্যে, এই গোষ্ঠীর লিঙ্কযুক্ত ১,০২৩ টি ঘটনা হয়েছে যা দেশের মোট ঘটনার প্রায় ৩০%।  ১৮ এপ্রিল কেন্দ্রীয় স্বাস্থ্য মন্ত্রক বলেছে যে ভারতের ২৩ টি রাজ্য ও কেন্দ্রশাসিত অঞ্চলগুলির ১৪,৩৭৮ টির  নিশ্চিত হওয়া ঘটনার মধ্যে ৪,২৯১ টি এই ঘটনার সাথে যুক্ত হয়েছে, যা মোট সংক্রমণের এক তৃতীয়াংশ। 

সংবাদ মাধ্যমে প্রকাশিত হিসাবে বিভিন্ন রাজ্য থেকে কিছু ইতিবাচক ঘটনা নীচে দেওয়া হল।

আরও দেখুন 

 ২০২০ পাকিস্তানে তাবলিগ জামাত করোনাভাইরাস হটস্পট
 ২০২০ ভারতে করোনাভাইরাসের বৈশ্বিক মহামারি
 মুহাম্মদ সাদ কান্ধলভী
 নিজামউদ্দিন মারকাজ মসজিদ
 তাবলিগ জামাত

নোটস

তথ্যসূত্র 

২০২০-এর দশকে দিল্লি
ভারতে কোভিড-১৯ বৈশ্বিক মহামারি
তাবলিগ জামাত